Tanel Rander
Tanel Rander (pseudonüüm chaneldior; sündinud 1. detsember 1980) on eesti kunstnik. Töötanud juristi ja advokaadina, alates 2009. aastast vabakutseline kunstnik. Tema loominguline tegevus jaguneb eksperimentaalseteks, keele ja psühholoogia tasandil toimivateks performatiivseteks praktikateks ning kriitiliseks, Ida-Euroopa diskursuse ja dekoloniaalsusega seotud uurimuseks. 2018. aastal avas ta Valgas projektiruumi Brīvības galerija. Valiti üheks kunstnikupalga saajaks aastatel 2024‒2026.